|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

Senovinė piesta kavai smulkinti
**Kavamalė**, *kavos malūnėlis* – įtaisas kavos pupelėms ar panašiems produktams malti.

Aprašas
-------

Pradžioje kavos pupeles smulkindavo didelėje piestoje mediniu grūstuvu. Arabai šį metodą naudojo dar tada, kai Europa kavos nežinojo. Tokia įranga smulkiai ir vienodai sumalti kavą neįmanoma, tačiau tradicinei beduinų kavai gaminti tokio smulkinimo pakakdavo.

Vėliau kavą ėmė malti girnomis.

### Rankinės kavamalės

Rytietiškos rankinės kavamalės sandaros schema.
Paprastą rankinę kavamalę sudaro dvejos girnelės, atstumą tarp kurių galima reguliuoti specialiu sraigtu. Kuo labiau priveržtas šis sraigtas, tuo mažesnis tarpas tarp girnelių paviršių, tuo smulkiau mala kavamalė. Pupelės beriamos per piltuvą ir patenka tarp girnelių. Viena girnelė įtvirtinta nejudamai, kita sukama sukant kavamalės rankeną.

Europinio tipo kavamalės dažniausiai būna kubo formos su nedideliu stalčiuku apačioje, kur byra sumalta kava. Kubinės kavamalės nepatogios, nes kubo formos kavamalės korpusą nepatogu laikyti viena ranka, kol antrąja sukama rankena. Malant smulkiam malimui nustatyta kavamale ji šliaužioja stalu, nes malimas reikalauja didelės jėgos ir kavamalę sunku išlaikyti prispaustą ant stalo. Todėl kai kurios europinės rankinės kavamalės turi sraigtą, kuriuo tvirtinamos prie stalo krašto.

Rytietiškos kavamalės paprastai būna cilindro pavidalo, jas patogu laikyti rankoje. Su geromis girnelėmis jos duoda smulkius, vienodo stambumo kavos miltelius. Klasikinių turkiškų kavamalių rankenos dažnai užsilenkia į kavamalės vidų.

### Automatinės kavamalės

Automatinės kavamalės naudoja du malimo būdus – peiliais arba girnelėmis. Dalis kavos žinovų teigia, kad kokybišką kavą galima gauti tik ją malant rankinėmis kavamalėmis, kadangi automatinėse dėl didelio malimo greičio malamos kavos pupelės kaista ir dėl to praranda dalį kokybės.

Pramonėje kavą mala pramoniniais valciniais malūnais.

Elektrinės kavamalės su peiliais veikia panašiai kaip mikseris. Kavos pupeles smulkina greitai besisukantys peiliai. Elektrinės buitinės kavamalės turi du skyrius. Viename būna elektros variklis, kitame – ertmė, į kurią beriamos kavos pupelės ir kurios apačioje yra sukamieji peiliai. Toks mechanizmas neužtikrina tolygaus malimo, dalis kavos perkaista, todėl tokias kavamales daugiausia naudoja namų virtuvėse.

Visas kavamales po malimo reikia išvalyti, kad neliktų kavos miltelių, kurie per ilgą laiką oksiduojasi ir tada gali sugadinti šviežiai malamą kavą.

* Tradicinė europinė (prancūziška) kavamalėTradicinė europinė (prancūziška) kavamalė
* Europinės rankinės kavamalėsEuropinės rankinės kavamalės
* KavamalėKavamalė
* KavamalėKavamalė
* Elektrinė peilinė kavamalėElektrinė peilinė kavamalė
* Sraigtinės kavamalės vidusSraigtinės kavamalės vidus
* Sieninė kavamalėSieninė kavamalė
* Šiuolaikinė elektrinė kavamalė su peiliaisŠiuolaikinė elektrinė kavamalė su peiliais

|  |  |
| --- | --- |
|  | **Vikiteka: Kavamalė** – vaizdinė ir garsinė medžiaga  |

Šaltiniai
---------

1. ↑  „Coffee Grinder". *RecipeTips.com*. Nuoroda tikrinta 2023-01-07.
2. ↑  Кофемолка // Краткая энциклопедия домашнего хозяйства. 1978
3. 1 2  *T. Stephenson*, The curious barista's guide to coffee (2015) ISBN 978-1788790833.